Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: zárkák. A szabadságvesztés és az előzetes letartóztatás végrehajtásának szabályairól szóló 6/1996. (VII. 12.) IM rendelet
Paragraph Index: 214

41. § (5) bekezdése úgy rendelkezik, hogy a börtön-, illetve a fogházfokozatú elítélteknél a zárka ajtaját a reggeli létszámellenőrzéstől az esti létszámellenőrzésig nyitva kell tartani. A fentiekben idézett IM rendelet egyik rendelkezése sem differenciálja a zárkák nyitvatartásának időtartamát a hétköznap és a heti pihenőnap, munkaszüneti nap alapján. Az ilyen irányú intézkedés ellentétes a vonatkozó jogszabállyal, ezért sérti a jogállamiság elvét. A fogvatartottak a személyes meghallgatás során panaszt tettek az élelem mennyiségére, higiénés minőségére, valamint a diétás élelmezés hiányára. Elmondásuk szerint gyakran előfordul, hogy csótányt találnak az élelemben. Az egészségügyi követelményeknek nem megfelelő élelmezés alkotmányos 1999/18/II. szám visszásságot idéz elő, veszélyezteti a lehető legmagasabb testi egészséghez való jogot, aminek biztosítása a fogvatartó alapvető kötelessége. A fogvatartottak a befogadáskor és évente egyszer egészségügyi szűrővizsgálaton esnek át. A beteg fogvatartottak egészségügyi állapotát havonta egyszer ellenőrzik. Az eltávozásra engedett elítélteket azonban visszatéréskor nem szűrik. A bv.-ben gyógyító-nevelő csoport is működik. A gyógyítónevelő csoportban, melynek létszáma a vizsgálatkor 38 fő volt, nincs állandó, főállású pszichiáter. Az ide utalt elítélteket egyszemélyes zárkák hiányában nem tudják egymástól elválasztani. Az egyszemélyes zárkák hiánya alkotmányos viszszásságot idéz elő, mert sérti a lehető legmagasabb lelki és testi egészséghez, valamint az emberi méltósághoz való jogot. A bv. kórházi részlege 42 férőhelyes, ahol a vizsgálat idején 30 beteget ápoltak. A kórtermek tiszták; 1—2, ill. 4—5 ágyasak. A megtekintett kórtermek mindegyike rendelkezett a minimálisan előírt berendezési tárgyakkal. A beteg fogvatartottak elmondták, hogy gyógyszereiket nem kapják rendesen, a heti gyógyszeradag helyett csak 3—4 napi adagot kapnak. A megfelelő gyógyszerellátás hiánya sérti az Alkotmány 70/D. §-át és ezáltal alkotmányos visszásságot okoz. A sportolási lehetőségekkel kapcsolatban a fogvatartottak elmondták, hogy nagyon korlátozottak a lehetőségek, külön felügyelet hiányában csak két-három hetente biztosított számukra a sportolás. Ezenkívül a napi egy órás szabadlevegőn való séta is gyakran elmarad. A sportolási lehetőség hiánya, a napi séta elmaradása veszélyezteti a lehető legmagasabb szintű testi és lelki egészséghez való jogot. Az elítéltek munkáltatási lehetőségei szerények. Az elítéltek közül 160-at asztalosként foglalkoztatják. Ezenkívül lehetőségük van még, egyéb élelmiszercsomagolásos munkák elvégzésére. Az elítéltek foglalkoztatása körében az intézetben alapfokú oktatás, gimnáziumi előkészítés és 60 fős szakirányú képzés folyik, melynek keretében villanyszerelő, hegesztő és könnyűgépkezelő szakképesítést kaphatnak. A bv. intézet könyvtára jól felszerelt, 1996-ban 60 000 Ft-ot fordítottak a könyvtár bővítésére. A beiratkozott fogvatartottak száma 370 fő. A zárkába vihető könyvek számát nem korlátozzák. A könyvtári munkákat 8 társadalmi munkás elítélt segítségével látják el. A fogvatartottak 61 féle újságot rendelhetnek meg. Az intézetnek saját újsága is van, ami havi rendszerességgel 400 példányban jelenik meg. Olvasó, színjátszó és képzőművészeti szakkörök is működnek. A bv. 6 egyházzal áll kapcsolatban. Vallási rendezvényeket vasárnaponként tartanak a kultúrteremben. A fogvatartottak havonta egy alkalommal fogadhatnak látogatót. A vizsgálatkor éppen folyamatban volt a beszélők átalakítása fülkés rendszerűvé. A telefonbeszélgetés hetente egy alkalommal biztosított. A Szervezeti és Működési Szabályzat áttanulmányozása során az országgyűlési biztos általános helyettese megállapította, hogy az SZMSZ külső szervekkel való kapcsolattartásra és a személyzetre vonatkozó része elavult. Nem tartalmazza, hogy a személyzet köteles megismerni az Emberi Jogok Európai Konvencióját; a kínzás, kegyetlen, embertelen, megalázó büntetések vagy bánásmódok tilalmát, valamint az elítéltek panaszainak megválaszolási határidejét. A vizsgálat során meghallgatott fogvatartottak elmondták, hogy nem tájékoztatják őket jogaikról, panasz-előterjesztési lehetőségeikről, ill. ennek módjáról. Az intézetnek az előzetesen letartóztatottakra és a nem jogerősen, valamint a jogerősen elítéltekre vonatkozó házirendje nem tartalmazza a 6/1996. IM rendelet 34. § (2) bek.- ben meghatározott minimális tartalmi elemeket; nem ismerteti a panaszok, kérelmek, bejelentések, ill. egyéb jogorvoslatok előterjesztésének rendjét; a szükségleti cikkek vásárlásának idejét, módját, valamint az elítéltek tartózkodására szolgáló helyiségek használatának rendjét. A házirend felsorolja a fogvatartottak azon magatartását, ill. cselekményeit, melyek fenyítést vonhatnak maguk után, azt azonban, hogy a fenyítés milyen szankciókból áll, nem említi. Az intézetnek nincs külön házirendje, ill. napirendje a börtönfokozatú és a fegyházfokozatú elítéltek, valamint a gyógyító-nevelő csoport számára, ami sérti az Alkotmány 2. §-ban meghatározott jogállamiság elvét. Az országgyűlési biztos általános helyettese a bv. intézet igazgatójának a következő ajánlásokat tette: Felhívta, hogy intézkedjen a börtönfokozatú elítéltek zárkájának a heti pihenő- és munkaszüneti napon is a reggeltől estig való nyitva tartása iránt. Az intézet parancsnoka az ajánlást teljesítette. Felhívta, hogy tegyen meg minden szükséges intézkedést annak érdekében, hogy a gyógyító-nevelő csoport a fegyház, ill. a börtön fokozattól elkülönítve kerüljön elhelyezésre. Javasolta továbbá, hogy egyszemélyes zárkák kialakítása érdekében is tegyen intézkedéseket. A parancsnok elismerte a gyógyító-nevelő csoport elkülönített elhelyezésének szükségességét, de ezt a jelenlegi helyhiány miatt csak a távoli jövőben tudná megvalósítani és csak akkor, ha az előzetesen letartóztatottak a jelenlegi objektumon kívül lennének elhelyezhetők. Az egyszemélyes zárkák kialakítása folyamatosan történik, 1999-re a követelményeknek megfelelő számú egyszemélyes zárkával fognak rendelkezni. Felkérte, hogy fordítson fokozottabb figyelmet az élelem higiénés állapotára, valamint arra, hogy annak mennyisége megfeleljen az ottani differenciálás szerint, a 6/1996. (VII. 12.) IM rendelet 7. mellékletében meghatározott normáknak. A parancsnok eleget tett a felkérésnek. Felhívta, hogy tegye meg a szükséges intézkedéseket a gyógyszerellátás megfelelő biztosítása érdekében. A parancsnok intézkedésben szabályozta a gyógyszerellátás módját, amiben a visszaélések elkerülése végett elrendelte, hogy a fogvatartottak aláírásukkal igazolják a gyógyszer átvételét. Felkérte, hogy tegyen intézkedéseket a sportolási lehetőségek bővítésére, valamint a napi 1 órás séta tényleges biztosítása érdekében. Az ajánlást teljesítették. Felkérte, hogy tegyen intézkedéseket az eltávozásról visszatérő fogvatartottak szűrése érdekében. Erre azt a tájékoztatást adta, hogya bv. egészségügyi osztálya folyamatosan elvégzi az eltávozásról visszatérő fogvatartottak szűrését. 1999/18/II. szám Felkérte, hogy a vizsgálat megállapításai című fejezetben meghatározottak szerint módosítsa az intézet SZMSZ-ét. Az intézet parancsnoka az ajánlásnak eleget tett. Felkérte, hogy készítsen külön házi-, ill. napirendet a börtönfokozatú, a fegyházfokozatú elítéltek és a gyógyító-nevelő

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes